**ТЕХНИЧЕСКА СПЕЦИФИКАЦИЯ**

**за изпълнение на обществена поръчка с предмет**

Обособена позиция І: Извършване на профилактични прегледи на спортуващи деца и ученици от Община Русе и разкриване на медицински кабинети в Спортен комплекс "Локомотив", Спортен комплекс "Дунав" и Спортен комплекс "Ялта", с цел извършване на медицинско осигуряване на спортно-тренировъчния процес на спортуващите деца и ученици в Община Русе.

Обособена позиция ІІ: Прегледи и лечение на деца с начална степен на гръбначни изкривявания от 1 до 4 клас от училищата на територията на Община Русе.

1.Предмет на обществена поръчка:

Обособена позиция І: Извършване на профилактични прегледи на спортуващи деца и ученици от Община Русе и разкриване на медицински кабинети в Спортен комплекс "Локомотив", Спортен комплекс "Дунав" и Спортен комплекс "Ялта", с цел извършване на медицинско осигуряване на спортно-тренировъчния процес на спортуващите деца и ученици в Община Русе за период от една година от сключването на договора.

Обособена позиция ІІ: Прегледи и лечение на деца с начална степен на гръбначни изкривявания от 1 до 4 клас от училищата на територията на Община Русе.

2.Технически условия за изпълнение на поръчката:

Обособена позиция І: Прегледите се извършват по изискванията на Наредба № 8 на МЗ от 18.03.2005 г.

БРОЙ И ВИД НА ПРЕГЛЕДИТЕ:

НАЧАЛНИ МЕДИЦИНСКИ ПРЕГЛЕДИ – 270 БР.

Началният медицински преглед се извършва за установяване на здравословното състояние на деца, които желаят да упражняват физическо възпитание и спорт, и за да се изключат заболявания, които са противопоказани за спортна дейност (или за съответния вид спорт). Началният медицински преглед се извършва в обем от клинични прегледи и изследвания, указани в приложение № 1 на Наредба № 8 от 18 март 2005 г. за провеждане на задължителните начални, периодични и предсъстезателни медицински прегледи на деца, упражняващи физическо възпитание и спорт,издадена от Министерство на здравеопазването.

ПЕРИОДИЧНИ МЕДИЦИНСКИ ПРЕГЛЕДИ – 2 750 БР.

ПЕРИОДИЧНИ МЕДИЦИНСКИ ПРЕГЛЕДИ /с биохимия/ – 90 БР.

На периодични медицински прегледи два пъти в годината подлежат децата, упражняващи физическо възпитание и спорт от следните видове: биатлон, всички видове бойни спортове, бокс, вдигане на тежести, гребане, кану-каяк, колоездене, кънки, маратон, мотоциклетизъм,

На периодични медицински прегледи един път в годината подлежат децата, упражняващи физическо възпитание и спорт от всички останали видове спортове.

Периодичният медицински преглед се извършва в обем съгласно приложение № 3 на Наредба № 8 от 18 март 2005 г. за провеждане на задължителните начални, периодични и предсъстезателни медицински прегледи на деца,упражняващи физическо възпитание и спорт, издадена от Министерство на здравеопазването.

ПРЕДСЪСТЕЗАТЕЛНИ МЕДИЦИНСКИ ПРЕГЛЕДИ - 9 000 БР.

На предсъстезателни медицински прегледи подлежат лицата, упражняващи физическо възпитание и спорт, при тяхното участие в състезания от всички видове спорт.

Предсъстезателният медицински преглед е клиничен и след извършването му се разрешава или забранява участие в състезанието.

Предсъстезателният медицински преглед се извършва според изискванията на чл. 8 от Наредба № 8 от 18 март 2005 г. за провеждане на задължителните начални, периодични и предсъстезателни медицински прегледи на деца, упражняващи физическо възпитание и спорт, издадена от Министерство на здравеопазването.

Медицинското осигуряване на деца и ученици, обхванати в спортно-тренировъчен процес в СК "Локомотив" и СК "Дунав" и СК "Ялта" да се извършва ежедневно по време на тренировъчният процес, за период от една година от сключване на договора. Да се представят в Община Русе ежемесечно отчети за извършените медицински дейности. Избраният изпълнител следва да осигури за изпълнение на договора база в гр. Русе с минимум /два/ кабинета и клинична лаборатория.

Обособена позиция ІІ: Да се извършат прегледи на децата от 1 до 4 клас в училищата на територията на общината за откриване на гръбначни изкривявания /скрининг – годишно и организиране на два лечебни курса, като всеки от тях е с продължителност 2 месеца.

Списъците с децата подлежащи на лечение с изправителна гимнастика да се представят в бщина Русе.

Списъците с децата включени в групите за двумесечен курс на лечение с лечебна "изправителна гимнастика да се представят в Община Русе. Избраният изпълнител следва да

осигури за изпълнение на договора салон за провеждане на лечебната гимнастика."

3.Максимална стойност на поръчката:

Обособена позиция I: Профилактични прегледи и медицинско осигуряване на спортуващи деца - 61 000 лв.

Обособена позиция II: Прегледи за гръбначни изкривявания 5 000 лв.

Общо: 66 000 лв.

4. Oбем на поръчката: Обособена позиция I:

Начални медицински прегледи - 270 бр.

Периодични медицински прегледи-2750 бр.

Периодични медицински прегледи с биохимия - 90 бр.

Предсъстезателни медицински прегледи - 9 000 бр.

Обособена позиция II:

Специализиран преглед - 80 бр.

Контролни измервания /започване и завършване курса на лечение/ - 80 Лечебна гимнастика - 80 бр.

5.Срок за изпълнение: 12 месеца

Дейностите по обособена позиция І следва да започнат да се изпълняват след изтичане на действащ договор от 01.01.2018 г.

Дейностите по обособена позиция ІІ да започнат да се изпълняват след изтичане на действащ към момента договор от 01.02.2018 г.

6.Изисквания към кандидатите:

"Обособена позиция І:

1. Участникът да е регистриран по Закона за лечебните заведения. Да представи копие на удостоверение за регистрация по Закона за лечебните заведения. 2. Да разполага с един специалист по спортна медицина, един специалист по вътрешни болести и най-малко двама други медицински специалисти /мед. сестра или фелдшер/, членове на БЛС или БАПЗГ, съгласно изискванията на Закона за съсловните организации на лекарите и на лекарите по дентална медицина и на Закона за съсловната организация на медицинските сестри, акушерките и асоциираните медицински специалисти. Доказва се с представяне на списък на персонала, който ще изпълнява поръчката, в който е посочена професионална компетентност на лицата; 3. Да разполага с необходимото оборудване, апаратура и консумативи за обезпечаване дейностите по медицинско осигуряване на спортуващите деца в спортните комплекси /ЕКГ, велоергометър/. Доказва се с представяне на декларация за инструментите и техническото оборудване, които ще бъдат използвани за изпълнение на поръчката;

"Обособена позиция ІІ:

1. Участникът да е регистриран по Закона за лечебните заведения. Да представи копие на удостоверение за регистрация по Закона за лечебните заведения. 2. Участникът да разполага с най-малко 2 /двама/ кинезитерапевти и един лекар със специалност спортна медицина или физиотерапия, членове на БЛС или БАПЗГ, съгласно изискванията на Закона за съсловните организации на лекарите и на лекарите по дентална медицина и на Закона за съсловната организация на медицинските сестри, акушерките и асоциираните медицински специалисти. Доказва се с представяне на списък на персонала, който ще изпълнява поръчката, в който е посочена професионална компетентност на лицата;"

7.Начин за образуване на предлаганата цена

Обособена позиция І: Заплащането да се извършва на база броя извършени прегледи, по представени единични цени в предложенията на кандидатите. Заплащането за медицинското осигуряване на спортуващите деца и ученици в спортните зали да се извършва ежемесечно на база представен отчет в Община Русе за извършени дейности. Общата стойност за дейностите да не надвишава бюджетния кредит от 61 000 лв.

Обособена позиция ІІ: Заплащането да се извърши на база извършен скрининг и организиране на два лечебни курса. Брой извършени лекарски преглед на едно дете при започване курса на лечение. Брой извършени контролни измервания при започване и завършване на лечението на едно дете; Брой проведени специализирани лечебни гимнастики на дете за месец с продължителност на всеки курс 2 /два/ месеца. Заплащането да се извършва на база брой извършени прегледи, контролни измервания и лечебни гимнастики, по представени единични цени в предложенията на кандидатите. Общата стойност за дейностите да не надвишава бюджетния кредит от 5000 лв.

8.Начин на плащане /аванс,разсрочено,по банков път и др./

За обособена позиция I: По банков път в 30 /тридесет/ дневен срок след представяне на приемо-предавателен протокол и фактура. За обособена позиция II: По банков път в 10 /десет/ дневен срок след представяне на приемо-предавателен протокол и фактура.

9.Изисквания за качество:

Обособена позиция І: Да се води досие на всеки състезател, което да съдържа информация за преминалия начален, годишни периодични прегледи и предсъстезателни прегледи.

Всички прегледи да се вписват в журналите за начален, периодичен и предсъстезателен преглед, заверени в Община Русе.

Списъци с извършените начални, периодични и предсъстезателни медицински прегледи да се представят в Община Русе, заедно с фактурата. Извършените ежедневни медицински дейности да се вписват в амбулаторен журнал и да се представя в Община Русе ежемесечен отчет за изпълнените дейности при медицинското осигуряване на спортуващите деца и ученици в спортните зали, заедно с фактурата.

Обособена позиция ІІ: Да се представи протокол с информация за броя новооткрити деца с гръбначни изкривявания. Да се сформират достатъчен брой групи за да се обхванат всички нуждаещи се ученици. Да се представи анализ за постигнатите резултати от проведените курсове по лечебно изправителна гимнастика.

10.Критерии за оценка на предложението и определяне тежестта им в комплексната оценка: "Оценяването на кандидатите се извършва по най-ниска предлагана цена.